सिंधी युवा सम्मेलन आज
अजमेर| राष्ट्रीयसिंधी भाषा विकास परिषद “मानव संसाधन विकास मंत्रालय नई दिल्ली’ की ओर से रविवार को युवा सम्मेलन का आयोजन होगा। इस सम्मेलन का उद्देश्य युवाओं में सिंधी शिक्षा सिंधी माध्यम से रोजगार उत्पन्न करने की संभावनाओं की जानकारी देना है। शिक्षा राज्यमंत्री वासुदेव देवनानी ने शनिवार को पत्रकारवार्ता में बताया कि होटल मेरवाड़ा एस्टेट एवं जवाहर रंगमंच पर सम्मेलन आयोजित होगा। विभिन्न सत्रों में सिंधी पत्रकारिता में संभावनाएं, भारतीय प्रशासनिक सेवाओं में सिंधी विषय को लेकर आईएएस, आईपीएस अन्य सेवाओं में कैसे सफलता अर्जित की जाए समाज की सेवा में कैसे अपना योगदान दिया जाए, साहित्य संस्कृति से आज की युवा पीढ़ी को कैसे रूबरू कराया जाए आदि विषयों पर चर्चा होगी। सम्मेलन में आशीर्वचन संत महामंडलेश्वर हंसराज महाराज देंगे। कार्यक्रम के मुख्य अतिथि नगरीय एवं स्वायत्त शासन मंत्री चंद कृपलानी, अध्यक्ष शिक्षा राज्य मंत्री वासुदेव देवनानी तथा विशिष्ट अतिथि रामगढ़ विधायक ज्ञानदेव आहूजा एवं विधायक तरुण राय होंगे। कार्यक्रम संयोजक मनीष देवनानी ने बताया कि राष्ट्रीय सिंधी भाषा विकास परिषद की उपाध्यक्ष अरुणा जेठलानी परिषद के निदेशक डॉ. रवि प्रकाश टेकचंदानी सहित प्रदेश के अन्य जिलों से समाज के युवा प्रतिनिधि हिस्सा लेंगे।
रविवार को आयोजित सिंधी युवा सम्मेलन संबंधी तैयारियों की जानकारी देते पदाधिकारी।
hin_Deva hin_Deva hin_Deva